**MEDIA CONTACT:**

Stefan Kjeldahl Hemmingsen

Stefan.Hemmingsen@garmin.dk

**Garmin® lancerer en helt ny Forerunner® serie af GPS-smartwatches som er skabt til løbere**

*5 nye ure, der er spækket med funktioner og giver en bred vifte af muligheder - fra musik og træningsplaner til avancerede sportsfunktioner og kortlægning*

Garmin International, Inc. en del af Garmin Ltd. (NASDAQ: GRMN) lancerede i dag en ny Forerunner-serie, der integrerer musikfunktioner, kortlægning i farver og avancerede trænings-, sikkerheds- og sporingsfunktioner1 i de populære GPS-smartwatches. Serien er designet med henblik på løberen, og de nye Forerunner 45, Forerunner 45S, Forerunner 245, Forerunner 245 Music og Forerunner 945 tracker ikke kun løbeturen, men laver også statistikker, bryder tallene ned og lærer alt om en atlets præstationer, træningshistorie, mål og så videre. Den nye Forerunner-serie er designet til at imødekomme alle løberes behov, uanset hvor langt eller hurtigt de løber.

“Vi er glade for at kunne opdatere vores Forerunner-serie og integrere nye, efterspurgte funktioner i nogle af vores mest populære GPS-smartwatches," siger Andrew Silver, Garmin Product Manager, EMEA. "Hver ny Forerunner tager, hvad forgængeren har gjort rigtig godt og forbedrer det med endnu flere funktioner, som gør det lettere for dig bare at fokusere på din træning, mens dit ur tænker for dig.”

Hver ny Forerunner er udviklet af løbere til løbere og er lavet af lette materialer i et intuitivt design med 5 knapper, som er nemme at betjene med eller uden handsker og i al slags vejr. Urene har en skærm, der altid er tændt og kan læses i sollys med GPS, aktivitetstracking2, smart-notifikationer, håndledsbaseret pulsmåler og nye sikkerheds- og sporingsfunktioner1, der giver brugerne mulighed for at dele deres placering i realtid med valgte kontakter i tilfælde af, de har brug for hjælp. Uanset om man træner til et 5 km-løb eller noget længere, er den nye Forerunner-serie kompatibel med Garmin Coach, gratis træningsplaner, der er tilpasset til en løbers mål og ydeevne. Ud over 5 km-træningsplaner kan Garmin-brugere også træne til et 10 km-løb eller et halvmaraton med tre løbecoaches - Jeff Galloway, Greg McMillan og Amy Parkerson-Mitchell – til at guide og motivere dem.

Med forskellige funktioner i hver model leverer de nye Forerunner-smartwatches nøgletal- og indsigter til alle slags løbere, uanset om de træner til deres første 5 km-løb eller allerede har en række medaljer hængende på væggen derhjemme. Hvert ur er bygget med et klart formål for øje: at hjælpe atleter med at træne smartere.

**Forerunner 45 og Forerunner 45S**

Den brugervenlige Forerunner 45-serie er designet til dem, der træner til deres allerførste løb eller starter på en ny træningsplan, og er den perfekte følgesvend til daglig brug med overvågning af puls ved håndleddet og indbygget GPS, der kan hjælpe med at holde styr på tempo, distance, intervaller og mere. For dem med et mindre håndled har Forerunner 45S en urskive på 39 millimeter sammenlignet med urskiven på 42 millimeter på Forerunner 45.

Med flere forskellige aktivitetsprofiler til rådighed tracker Forerunner 45-serien mere end bare løb - den kan også registrere indsatsen under en cykeltræning, på ellipsetræneren, mens du laver kardio, yoga og meget mere. Forerunner 45-serien er designet til at blive brugt 24/7 og kan holde styr på det daglige antal skridt, distance, forbrændte kalorier og søvn. Med stressovervågning og Body Battery™ energiovervågning kan brugerne fokusere på deres velvære og bedre planlægge deres dag ved at optimere tiden, der bliver brugt til aktivitet og hvile. Forerunner 45-serien har op til 7 dages batterilevetid i smartwatch-tilstand og op til 13 timer i GPS-tilstand.

**Forerunner 245 og Forerunner 245 Music**

Forerunner 245 og Forerunner 245 Music bygger på et af Garmins mest populære GPS-smartwatches og indeholder mere data og avancerede funktioner, der hjælper løbere med at blive endnu bedre. Forerunner 245 Music indeholder op til 500 sange og lader brugerne synkronisere spillelister fra udvalgte forudindlæste musikstreamingtjenester3, som f.eks. Spotify® og Deezer, eller overføre musik fra en computer.

Forerunner 245 og Forerunner 245 Music tilbyder personlig trænings- og restitutionsindsigt, herunder præstationsovervågning som VO2-max og træningsstatus med justeringer for varme, restitutionsstid og aerobe og anaerobe træningseffekter. Ved at tilføje en [Running Dynamics Pod](https://buy.garmin.com/da-DK/DK/p/pn/010-12520-00) eller en kompatibel pulsmåler om brystet kan sportsfolk komme endu længere med deres løbedata og se alle seks løbedynamikker direkte på uret. Selv efter træningen har Forerunner 245 og Forerunner 245 Music ekstra værktøjer til at tracke løberes velvære, herunder en håndledsbaseret Pulse Ox sensor4, der hjælper med at måle, hvordan ilt absorberes. Forerunner 245 og Forerunner 245 Music har op til 7 dages batterilevetid i smartwatch-tilstand, op til 24 timer i GPS-tilstand og op til 6 timer i GPS-tilstand med musik.

**Forerunner 945**

Forerunner 945 er et førsteklasses løbe- og triatlon smartwatch særligt til elitesportsudøvere. Uret kan indeholde op til 1.000 sange og lader brugerne synkronisere spillelister fra udvalgte forudindlæste streamingtjenester3, herunder Spotify og Deezer, eller overføre musik fra en computer. Mens de er ude på en løbe- eller cykeltur, kan sportsfolk lave betalinger direkte fra håndleddet med den kontaktløse betalingsløsning5 Garmin Pay™. Uanset om man løber ad travle gader i byen eller små, tilvoksede stier, hjælper kort i farver på Forerunner 945 seriøse løbere og multisportatleter, så de aldrig farer vild.

For at hjælpe idrætsudøvere med at blive bedre, hurtigere og mere effektive på løbsdagen, indeholder Forerunner 945 også præstationsovervågningsværktøjer præstationsovervågningsværktøjer og et træningsbelastningsfokus, en ny funktion, der sorterer en atlets seneste træningshistorie i forskellige kategorier baseret på aktivitetsstruktur og intensitet. De kan også se alle seks løbedynamikker på deres ur ved at bruge [Running Dynamics Pod](https://buy.garmin.com/da-DK/DK/p/pn/010-12520-00) eller en kompatibel pulsmåler om brystet. Flere indbyggede aktivitetsprofiler, herunder skiløb, vandreture, yoga og mere, gør det nemt for brugerne at ændre deres rutine. Forerunner 945 er designet til at kunne bæres hele dagen og give atleter yderligere indsigt i deres krops præstationer, og med Pulse Ox4 kan de se, hvor godt deres krop absorberer ilt. Forerunner 945 har op til 2 ugers batterilevetid i smartwatch-tilstand, op til 36 timer i GPS-tilstand og op til 10 timer i GPS-tilstand med musik.

Forerunner 45-serien, Forerunner 245, Forerunner 245 Music og Forerunner 945-serien forventes i butikkerne fra maj til priser fra DKK 2.199 til DKK 4.999. Forerunner 945 er også tilgængelig i en triatlon-bundle, som indeholder blå og sort silikonerem, HRM-Tri™, HRM-Swim™ og et quick release-sæt til en vejledende udsalgspris på DKK 6.299. Læs mere på [www.garmin.com/Forerunner](https://explore.garmin.com/en-US/forerunner/).

Den nye serie af Forerunner smartwatches er den seneste løsning fra Garmins voksende sportssegment, der udvikler teknologier til at forbedre og fremme en sund og aktiv livsstil. Uanset om brugerne er løbere, cyklister, svømmere, multiatleter eller bare ønsker at være aktive til hverdag, er der et produkt, der kan hjælpe dem med at nå deres sundheds- og træningsmål.

I årtier har Garmin været en frontløber inden for GPS-teknologi, trådløse enheder og applikationer, der er designet til folk med en aktiv livsstil. Garmin arbejder inden for fem primære forretningsområder: Vejnavigation, luftfart, sport, sejlads og outdoor. Besøg Garmins presserum på garmin.com/newsroom for mere information, eller følg med på facebook.com/garmin, instagram.com/garmin, twitter.com/garmin, eller youtube.com/garmin.

1 Når den parres med en [kompatibel smartphone](https://support.garmin.com/da-DK/?faq=pvL8aWsaLU2iKyvF8VrpP9). Se krav og begrænsninger for sikkerheds- og sporingsfunktioner på [Garmin.com/da-DK/legal/idtermsofuse](https://www.garmin.com/en-US/legal/idtermsofuse)

2 [Nøjagtighed af aktivitetstracking](https://www.garmin.com/da-DK/legal/atdisclaimer)

3 Kræver premium abonnement hos en tredjeparts musiktjeneste

4 Dette er ikke medicinsk udstyr og er ikke beregnet til diagnose eller overvågning af sygdomstilstandw; se [Garmin.com/ataccuracy](https://www.garmin.com/en-US/legal/atdisclaimer). Pulse Ox er ikke tilgængeligt i alle lande.

5 [Se lande, der understøtter denne funktion på nuværende tidspunkt samt betalingsnetværk og bankinformationer, her](https://explore.garmin.com/da-DK/garmin-pay/)

**Om Garmin International, Inc.:** Garmin International, Inc. er et datterselskab af Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin og Forerunner er registrerede varemærker og Body Battery, Garmin Pay, HRM-Tri og HRM-Swim er varemærker, der tilhører Garmin Ltd. eller datterselskaberne. Alle andre mærker, produktnavne, firmanavne, varemærker og servicemærker tilhører deres respektive ejere. Alle rettigheder forbeholdes.

SPOTIFY og Spotify’s logo er registrerede varemærker, der tilhører Spotify AB.

**Meddelelse om fremadrettede udsagn:** Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede d. 29 december 2018, indgivet af Garmin til Securities and Exchange Commission (Kommissionens filnummer 0-31983). En kopi af denne Form 10-K er tilgængelig på <http://www.garmin.com/aboutGarmin/invRelations/finReports.html>. Ingen fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller andet.

###